### Beslutning

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.

Driftsaftalen for Ceres Park og [adresse] udløber ved udgangen af 2020. Da [adresse] arbejder med planer om evt. at etablere et nyt stadion er det hensigtsmæssigt at forlænge driftsaftalen med to år.

### Resumé

Der skal træffes beslutning om den fremtidige drift af Ceres Park og [adresse], da den nuværende aftale udløber ved udgangen af 2020. Sagen påvirkes af den igangværende politiske diskussion om et nyt stadion, som i givet fald vil have stor betydning for driften af Ceres Park og Arena. Det er derfor hensigtsmæssigt at forlænge driftsaftalen med to år. Det giver mulighed for at skabe en samtidighed på de politiske beslutninger vedr. driften af Ceres Park og Arena og etablering af evt. nyt stadion.

I en rapport er det vurderet, at der fremover skal bruges 5,3 mio. kr.  om året til vedligehold, genopretning og modernisering, hvilket er 2,3 mio. kr. højere end det hidtidige budget. I samarbejde med Atletion A/S skal der nu laves en procedure for vedligeholdelsesarbejdet på uændret niveau, som kan køre frem til udløb af en forlænget driftsaftale ved udgangen af 2022.

### Indstilling

Det indstilles:

At 1) At driftsaftalen for Ceres Park og Arena forlænges uændret frem til 31. december 2022.

At 2) At Ceres Park og Arena indgår i den tværgående genopretningsmodel for kommunalt ejede bygninger, dog således vedligehold i perioden frem til 31. dec. 2022 fortsat afholdes af de 3 mio. kr., som Atletion A/S og Kultur og Borgerservice har afsat hertil.

### Sagens forløb

15-10-2019 Borgmesterens Afdeling påtegning
Fremsendes til Magistraten.

Borgmesterens Afdeling har ingen bemærkninger til indstillingen.

 21-10-2019 Magistraten
Fremsendes til [adresse] med bemærkning, at Magistraten i mødet den 21. oktober 2019 anbefaler, at byrådet tiltræder Magistratsafdelingen for Kultur og Borgerservices indstilling af 8. oktober 2019.
 30-10-2019 [adresse]
Tilbagesendes Magistratsafdelingen for Kultur og Borgerservice med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019.